Ukuguquka Komkhathi Sokuphazamisa Isivuno eMatebeleland
Abalimi bemhlubulweni we Mandebeleni bakhala ngokungasatholi isivuno esihle liminyaka ngenxa yokuguquka komkhathi osokusenza izulu lingasani ngesikhathi salo. Lesi simo sesisenza babanjwe ngamandla ukudinga ulwazi lwendlela ezingcono zokulima.
HARARE — Ele Zimbabwe limele lithole isivuno sama tonne ayizigidi phose ezimbili-1.8million tonnes, omumbu ngomnyaka ukuze abantu bethole ukudla okwenelayo. Nyakenye izulu lijume abantu lana ngesikhathi esingayisiso. Abalimi bendawo ezivele zingani izulu elinengi bahlaselwe kanzima yindlala ngalumumo wokuguquka komkhathi. Umnumzana Evans Nyoni olima ese Nkayi ku ward 23 uthi wenelise ukuzobukisa akulimayo ku showa yabalimi eye Harare Agricultural Show yalonyaka ngehloso yokuthi athole ulwazi lwangalezi nsuku ukuze athole isivuno esingcono. Umnumzana Tom Ncube ovela eMguza ward 9 nge zansi yele Mandebeleni uthi ulwazi lokulima lwangalezi nsuku luqakathekile kakhulu lakubalimi basemaphandleni. Amabhizimusi aphatheke kwezokulima agoqela abathengisa inhlanyelo abenjenge Seed-Co aphana amacebo labalimi laba kulumbukiso. Umnumzana Nyoni uthi abalimi bemaphandleni kumele basebenzise ulwazi olunje njalo besebenzelane labalimisi kulokusebenza bebodwa: Okweminyaka emibili ilandelana ngo 2015 lo 2016 izulu kalinanga kuhle ilizwe lathola nje ama tonne omumbu edlula kancane inkulungwane ezingamakhulu amahlanu -511 000 tonnes, lacina libajwa ngamandla ukuthenga umumbu kwamanye amazwe. Kulandela usekelo lwenhlanyelo lemvundiso kuhlelo lwe Command Agriculture lolwe Presidential Input Scheme ilizwe latshaya inala ngomnyaka ka 2016/17 lathola ama tonne edlula izigidi ezimbili -2.1million tonnes omumbu, kodwa lonyaka izulu kalisanga kwezinye indawo.